Document ID: /roh_data/filtered/fineweb-2-filterrobots_roh.jsonl.gz/4492

cuntegn
Svizra
Wasserfallen na vul betg daventar president da la PLD
Il cusseglier naziunal da Berna, Christian Wasserfallen, na vul betg daventar nov president da la Partida liberaldemocratica svizra. El desistia d’ina candidatura, ha ditg Wasserfallen. Uschia fa el via per Petra Gössi - premess ch'ella resta la suletta candidata.
Fin uss valeva Wasserfallen sco candidat cun fitg bunas schanzas per il presidi da la PLD. Tenor el na sa laschia quest uffizi betg cumbinar cun ses ulteriurs engaschis. Dentant veglia el restar vicepresident da la partida.
Il december passà aveva Philipp Müller annunzià da sa retrair sco president da la PLD.
RR novitads 14:00